ékasminvaíśyo vā rājanyò vopā́sthito bhavati sa véderúttarāyāṃ śróṇā úpaviśatyáthādhvaryúśca yájamānaśca pū́rvayā dvārā́ madhugrahámādā́ya níṣkrāmatastaṃ vaíśyasya vā rājanyásya vā prāṇāvā́dhattó 'tha neṣṭā́parayā dvārā́ surāgrahā́nādā́ya níṣkrāmati sá jaghánena śā́lām paryetyaíkaṃ vaíśyasya vā rājanyásya vā prāṇā́vādádhadāhānéna ta imaṃ níṣkrīṇāmī́ti satyaṃ vai śrīrjyótiḥ somó 'nr̥tam pāpmā támaḥ súrā satyámevaìtachríyaṃ jyótiryájamāne dadhātyánr̥tena pāpmánā támasā vaíśyaṃ vidhyati taiḥ sa yam bhógaṃ kāmáyate táṃ kuruté 'thaitaṃ sáhiraṇyapātramevá madhugrahám brahmáṇe dadāti tám brahmáṇe dádadamŕ̥tamā́yur ātmándhatte 'mŕ̥taṃ hyā́yurhíraṇyaṃ téna sa yam bhógaṃ kāmáyate táṃ kurute